ΓΡΑΠΤΗ ΕΡΩΤΗΣΗ E-2852/01

υποβολή: Erik Meijer (GUE/NGL) προς την Επιτροπή

(17 Οκτωβρίου 2001)

Θέμα: Η αχρήστευση τούνελ του μετρό σε ευρωπαϊκές πόλεις ως συνέπεια οικονομικών προβλημάτων και κανόνων περί ανταγωνισμού

1. Γνωρίζει η Επιτροπή το γεγονός ότι πολλές ευρωπαϊκές πόλεις, αφού ξήλωσαν τα δίκτυα τροχιοδρόμων μεταξύ των ετών 30 και 60 του περασμένου αιώνα προκειμένου να δημιουργήσουν χώρο για το αυτοκίνητο, την τελευταία δεκαετία καταβάλλονται μεγάλες προσπάθειες για αποκατάσταση διεύρυνση και νέα κατασκευή δικτύων αστικών σιδηροδρόμωνπό τη μορφή τροχιοδρόμων, τροχιοδρόμωνψηλής ταχύτητας, μετρό και περιφερειακών σιδηροδρομικών δικτύων, ούτως ώστε να εξακολουθήσουν οι πόλεις να είναι βιώσιμες από άποψη περιβάλλοντος, χωροταξίας και πρόσβασης με αποτέλεσμα να έχουν πραγματοποιηθεί προς τούτο και να πραγματοποιούνται ακόμη μεγάλες επενδύσεις·

2. Γνωρίζει επίσης η Επιτροπή ότι σε διάφορες ευρωπαϊκές πόλεις, μεταξύ των οποίων η Σεβίλλη (Ισπανία, Ανδαλουσία) και το Σαρλερουά (Βέλγιο, Βαλλωνία), κατασκεύασαν προ καιρού σήραγγα του μετρό η οποία στη συνέχεια δεν χρησιμοποιήθηκε επειδή δενπήρχαν χρήματα για την κατασκευή σιδηροτροχιών, την αγορά συρμών και τις αμοιβές του προσωπικού, με αποτέλεσμα να πραγματοποιούνται ακόμη οι δημόσιες μεταφορές με λεωφορεία μικρής χωρητικότητας, τα οποία οφείλουν να κυκλοφορούν εν μέσω μεγάλης οδικής κυκλοφορίας·

3. Κρίνει η Επιτροπή ανησυχητικό το γεγονός ότι σήμερα, η σε μεγάλη κλίμακα χρησιμοποιούμενηποδομή για την αστική σιδηροδρομική κυκλοφορία κινδυνεύει να εγκαταλειφθεί, όπως συνέβη στην πόλη Λούντβιγκσχάφεν (Γερμανία, Ρηνανία) όπου η γραμμή 12 του τροχιοδρόμου (πρώην 48) μεταξύ των προαστίων Rheingnheim και Oppau, η οποία στο βόρειο τμήμα της πόλης μεταξύ των στάσεων Hauptbanhof, Danzigerplatz και Rathaus περνάει από ειδικό τούνελ όπως εκείνο του μετρό, έχει περιοριστεί από τις 10 Ιουνίου 2001 σε γραμμή που λειτουργεί μόνο στις ώρες αιχμής·

4. Μπορεί η Επιτροπή η να επιβεβαιώσει το γεγονός ότι ο περιορισμός της σημαντικής αυτή γραμμής στο Λούντβιγκσχάφεν στηρίζεται εν μέρει στο επιχείρημα ότι έπρεπε να γίνει μείωση του κόστους ενόψει του ανταγωνισμού που συνεπάγεται η εφαρμογή εντός της ΕΕ του συστήματος των διαγωνισμών για την ανάθεση δημοσίων συμβάσεων στον τομέα των μεταφορών·

5. Εάν αληθεύει ότι τα οικονομικά προβλήματα και οι ευρωπαϊκοί κανόνες έχουν ως συνέπεια να εμποδίζεται η κατασκευή, η χρησιμοποίηση, η βελτίωση και η διατήρηση των αστικών σιδηροδρόμων, ποιες πρωτοβουλίες προτίθεται να αναλάβει η Επιτροπή προκειμένου να συμβάλλει στην ανάπτυξη των αστικών σιδηροδρόμων και στη βελτίωση της ανταγωνιστικής θέσης αυτού του τύπου μεταφορών έναντι των μεταφορών με λεωφορεία που ενδείκνυται όλο και λιγότερο για τις πόλεις·

Απάντηση της κας de Palacio εξ ονόματος της Επιτροπής

(29 Νοεμβρίου 2001)

Η Επιτροπή δεν έχει γνώση περιπτώσεων πόλεων που να μειώνουν τη χρήση των αστικών σιδηροδρομικώνποδομών, με σκοπό να περιορίσουν τις δαπάνες τους εν αναμονή ευρωπαϊκών νομοθετικών απαιτήσεων, ή οποιασδήποτε πλευράς νομοθετικού σχεδίου που θα απαιτούσε κάτι τέτοιο.

Η Επιτροπή συμφωνεί ότι τα συστήματα αστικών σιδηροδρόμων, συμπεριλαμβανομένων των ελαφρών σιδηροδρόμων και του μετρό, έχουν να διαδραματίσουν ρόλο ζωτικής σημασίας, ώστε να επιφέρουν σημαντική μείωση της χρήσης του αυτοκινήτου και αυξημένη χρήση των δημόσιων συγκοινωνιών. Αυτό καθίσταται εμφανές στην περίπτωση των πόλεων που εισήγαγαν ή αναβάθμισαν συστήματα αστικών σιδηροδρόμων.

Προκειμένου να προωθήσει την ανταγωνιστικότητα των συστημάτων αστικών σιδηροδρόμων, η Επιτροπή προτείνει έναν κανονισμό(1) σχετικά με τις συμβάσεις δημόσιαςπηρεσίας στον τομέα των δημόσιων μεταφορών επιβατών. Βάσει αυτού, απαιτείται από τις αρμόδιες αρχές που επιθυμούν να παραχωρήσουν αποκλειστικά δικαιώματα ή να χορηγήσουν χρηματοδοτική αντιστάθμιση σε φορείς εκμετάλλευσης δημόσιων συγκοινωνιών να συνάπτουν συμβάσεις και, στις περισσότερες περιπτώσεις να αναθέτουν τις εν λόγω συμβάσεις κατόπιν διαδικασίας διαγωνισμού. Αυτό το σύστημα ελεγχόμενου ανταγωνισμού έχει αποδειχθεί ότι φέρνει αυξημένο αριθμό επιβατών και βελτιωμένη αποτελεσματικότητα, βελτιώνοντας, με τον τρόπο αυτόν, την ανταγωνιστικότητα.

Επιπλέον, και όπως αναπτύσσεται στην πρόσφατη Λευκή Βίβλο για την κοινή πολιτική μεταφορών(2), η Επιτροπή προτείνει ναποστηριχθεί η συνολική βελτίωση των αστικών συγκοινωνιών. Συγκεκριμένα, η Λευκή Βίβλος αναφέρει ότι η Επιτροπή θα χορηγήσει χρηματοδότηση για καινοτόμες πόλεις (παραδείγματος χάριν, ορισμένοι συμμετέχοντες στην πρωτοβουλία Civitas βελτιώνουν τα συστήματά τους ελαφρών σιδηροδρόμων) και θα επισημανθούν και θα διαδοθούν ορθές πρακτικές (παραδείγματος χάριν: πολλοί συμμετέχοντες στο πρόγραμμα συγκριτικής αξιολόγησης του δικτύου των πολιτών έχουν εισαγάγει ή προγραμματίζουν να εισαγάγουν συστήματα αστικών σιδηροδρόμων).

(1) ΕΕ C 365 E της 19.12.2000.

(2) COM(2001)370 τελικό.